અમદાવાદ: પોરબંદર અને ભાવનગર નજીક બનેલી માર્ગ અકસ્માતની બે ઘટનામાં એક યુવાન અને વૃદ્ધાનું ગંભીર ઇજાઓ થવાથી મોત થયું હતું. આ અંગેની વિગત એવી છે કે પોરબંદરમાં ક્રિકેટ ગ્રાઉન્ડ પાસે ચોપાટી નજીકથી પસાર થઇ રહેલ અ‌િનલભાઇ ર‌િસકભાઇ મો‌રબિયા અને તેના દસ વર્ષના પુત્રને પાછળથી પૂરઝડપે આવેલી કારે અડફેટે લેતાં બંને પિતા-પુત્ર ફંગોળાઇ ગયા હતા અને ગંભીર ઇજાઓ થવાના કારણે પિતાની નજર સામે જ પુત્રનું મોત થયું હતું. જ્યારે અન્ય એક બનાવમાં ભાવનગર વલભીપુર રોડ પર એક કાર પલટી ખાઇ જતાંં કારમાં બેઠેલ લાભુબહેન કનુભાઇ બોરડિયા નામની વૃદ્ધાનું ગંભીર ઇજાઓ થવાના કારણે ઘટનાસ્થળે મોત થયું હતું. જ્યારે અન્ય ત્રણ વ્યકિતને ઇજા પહોંચી હતી. પોલીસે આ અંગે ગુના દાખલ કરી તપાસ હાથ ધરી છે.